سید محمد ثقلین نقوی

آیت اللہ علامہ حافظ سید محمد ثقلین نقوی اعلیٰ اللہ مقامہ الشریف اہل تشیع کے فرقے اثناء عشریہ کے عالم دین ہیں۔ آپ استاذ العلماء آیت اللہ سید محمد یار نجفیؒ کے بیٹے، علامہ حافظ سید محمد سبطین نقویؒ اور حافظ سید محمد حسنین نقوی کے چھوٹے بھائی ہیں۔
آپ 27 نومبر 1952ء کو علی پور کے عظیم علمی گھرانے میں پیدا ہوئے۔
آپ نے عرصہ بچپن میں ہی محمد رمضان کے محضر قرآن مجید حفظ کیا۔درس لمعہ اپنے والد سید محمد یار نقوی النجفی کے پاس پڑھی اور درس خارج اور اعلیٰ تعلیم کے لیے ایران روانہ ہوئے اور عرصہ پندرہ سال اساتذہ سے کسب فیض حاصل کیا۔
آپ حوزہ علمیہ قم المقدسہ میں تدریس میں مشغول رہے بہت سے طلاب اور فضلا نے قم المقدسہ میں آپ کی شاگردی اختیار کی۔ آپ مدرسہ امام المنتظر قم المقدس کے مسئول بھی رہے۔ کئی مراجع کے درس خارج سے سیراب ہوتے رہے۔ اعلیٰ تعلیم سے آراستہ ہونے کے بعد آپ پاکستان تشریف لائے اور آتے ہی تدریس، تبلیغ اور وعظ سے دینی خدمات کا آغاز کیا۔ آپ پاکستان میں مختلف مدارس میں خدمات انجام دیتے رہے۔ ان میں سے سرفہرست حوزہ علمیہ جامعۃ المنتظر ہے۔ جس میں انھوں نے 1987 سے 1994 تک، اس کے علاوہ مدرسہ مدینۃ العلم قلعہ ستار شاہ ضلع شیخوپورہ میں بطور پرنسپل 1994 کو تشریف لے گئے اور وہاں پر خدمات دینی انجام دیتے رہے اور موعظہ حسنہ سے ان کے وجود سے لوگ فیض یاب ہوتے رہے۔ جب وہ ایران سے واپس آئے تو عرصہ دس مہینے علی پور میں پڑھاتے رہے پھر قبلہ علامہ سید صفدر حسین نجفی ان کو لاہور مدرسہ جامعۃ المنتظر لے گئے اور وہاں ترکیب اور اس طرح کے دروس اور علم و نحو کے جو مختلف موضوعات ہیں یا وہ چیزیں جو عام طور پر مدرسین پڑھانے سے کتراتے، قبلہ کو وہ درس دیے اور علامہ صاحب نے فرمایا: میری خواہش ہے کہ ان پیچیدہ دروس کو آپ حل فرمائیں۔ آپ عرصہ 4 سال جامعۃ المنتظر میں بطور مدرس و امام جمعہ رہے۔
آپ بہت بڑے عظیم مدرس بڑی نابغہ شخصیت بڑے ذہین فطین، لائق واجد الشرائط تھے، تمام تر تدریسی جو علوم و فنون ہیں ان میں یدِ طولیٰ رکھتے تھے، ان کا بہت زیادہ ذوق تھا؛ اور ان کی یہ کوشش ہوتی تھی کہ ہر علم کو چھیڑنا اور اس کے بارے میں جب بھی کوئی سوال کیا گیا، ہم مثال دیا کرتے ہیں کہ رات کے بارہ ایک بجے بھی اگر ان سے رابطہ کرکے ان سے کوئی نحو یا صرف یا اس طرح کی کوئی ایسی ترکیب جو پیچیدہ ہو اور عام طور پر وہ عقدۂ لا ینحل محسوس ہو، اگر ان کو فون کرکے ان کو رات کے دو بجے نیند سے بیدار کیا تو کبھی انھوں نے یہ نہیں کہا کہ دوبارہ پوچھو یا مجھے سوچنے دو؛ بلکہ خندہ پیشانی سے جواب دیا؛ بہت زیادہ ان کا ذوق تھا۔ ۔ بہت قابل اور لائق شخصیت تھے۔ ان کے بھی کافی شاگردان ہیں جو اس وقت مختلف مدارس میں مدیر ہیں یا پڑھا رہے ہیں۔ قبلہ جامعۃ المصطفٰی کی ہفت رکنی ٹیم کے بھی ممبر رہے ہیں۔ کافی اساتیذ اور آیاتِ عظام ان کے علم و فضل کے قصیدہ گو ہیں۔
ان کی شہرت علم نحو اور ادبیات میں تھی جبکہ وہ خود فرمایا کرتے تھے کہ میرا موضوع منطق اور معقولات ہے۔
آپ نے 1988 میں گنکر میں ایک مسجد اور امام بارگاہ کاظمیہ کی بنیاد رکھی تھی
آپ نے مدرسہ مدینۃ العلم قلعہ ستار شاہ ظلع شیخو پورہ میں ایک مسجد بھی تعمیر کروائی
اس کے بعد آپ نے گجومۃ ضلع لاہور میں جامعہ معصومیہ (للبنات ) نامی ایک مدرسہ قائم کیا اور وہاں جند سال بطور مدیر مدرسہ خدمات انجام دیتے رہے۔
اور آپ اپنے بڑے بھائی علامہ حافظ سید محمد حسنین نقویؒ پرنسپل جامعۃ العلمیہ دارالہدیٰ محمدیہ اثناء عشریہ کے بعد مدرسہ ہذا میں بطور پرنسپل اور مدرس تشریف لے گئے اور نو سال چھ ماہ تک وہاں مشغول خدمت دین جیسے امداد فالمساکین، شھری کانفرانسز اور مذہبی حالات کو بھتر بنانے والے گروپس میں شرکت کی۔
٭سید ہادی رضا نقوی
19 فروری بروز سوموار کو رات کے وقت نامعلوم افراد نے حملہ کیا 27 فروری2012کو رات 9بجے زخموں کی تاب نہ لاتے ہوئے آپ وفات پا گئے۔